钦定古今图书集成/理学汇编/字学典/第096卷 > 卫觊
## 钦定古今图书集成/理学汇编/字学典/第096卷 > 卫觊

按《魏志》本传：“卫觊，字伯儒，河东安邑人也。少夙成，以
才学称。太祖辟为司空掾属。魏国既建，拜侍中，徙尚
书。明帝即位，进封閺卿侯，谥敬侯。好古文，鸟篆隶草，
无所不善。”

按《能书录》：卫觊善章草及古文，略尽其妙，草体微廋
而笔迹精熟。觊子瓘为晋太保，采张芝法，以觊法参
之，更为《草槁》，槁是相闻书也。

按《书断》：卫凯工古文、篆、隶，草体伤瘦，笔迹精绝。魏初
传曰：“古文者，篆出于邯郸淳。”伯儒尝写淳《古文尚书》，
还以示淳，淳不能别。年六十二卒。伯儒古文、小篆、隶
书、章草并入能，子孙皆妙于书。